AlexejDobrolubov/national_council_slovak_2010 huggingface dataset:
35. schôdza NR SR - 13.deň - A. dopoludnia
Dátum: 2025-06-16
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

24. Ďakujem, pán predsedajúci. Pán minister, hovorili ste o hrádzi, ktorú tu staviate týmto návrhom. Naša spoločnosť nepotrebuje hrádzu, potrebuje mosty, lebo je zúfalo hlboko rozdelená. Rozdelená v sociálnych témach, rozdelená v geopolitických témach, rozdelená na väčšinu, ktorá sa zhora pozerá na rôzne menšiny. To je to, čo treba riešiť, to sú tie mosty, ktoré potrebujeme budovať a nie stavať nejaké nezmyselné hrádze. Hovorili ste o verejnej morálke. O akej verejnej morálke hovoria ľudia, ktorí sú obsypaní podozreniami z krádeže verejných zdrojov, európskych zdrojov? To je niečo absurdné. Prestaňte kradnúť a nemusíte potom vpisovať do ústavy veci, ktoré majú byť úplne samozrejmé. (Potlesk.)
35. schôdza NR SR - 11.deň - A. dopoludnia
Dátum: 2025-06-12
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

10. Ďakujem, pán predsedajúci. Lucia, ďakujem veľmi pekne, zvlášť za to, že si v tom výbere tém, ktoré si komentovala k správe verejného ochrancu správ, uviedla aj otázku náboženskej slobody. Pán ombudsman sa dôkladne venuje tejto téme vo svojej správe. Ja oceňujem to, že tam hovorí v tej správe aj o náboženskej neutralite štátu, že štát vlastne je ústavou viazaný k tomu, aby bol nábožensky neutrálny. A keď o tom hovoríme v súvislosti s registráciou cirkví a náboženských spoločností, tak ja chcem poukázať na to, že ten právny stav, ktorý máme teraz, znamená, že mnohé z tých cirkví, ktoré sú dnes registrované, by tie drakonické podmienky, ktoré máme a ktoré aj pán, pán ombudsman a jeho predchodkyňa označujú za diskriminačné, by týmito podmienkami neprešli, nesplnili by ich. A to je podľa mňa veľký problém, pretože spoločnosť sa mení. A máme pred sebou veľmi dynamické zmeny, klesá počet veriacich, rastie počet ľudí bez náboženského vyznania a rastie počet ľudí, ktorí sa hlásia k náboženským vyznaniam, ktoré nie sú registrované. A toto je potrebné reflektovať aj v zákonoch v právnom stave. My sme sa o to snažili, samozrejme, ako Lucia spomínala, nenašli sme podporu v tomto pléne, ale verím, že je to téma, ktorej sa musíme ďalej venovať, ktorú musíme zohľadniť v našom právnom stave, pretože je to porušením toho princípu náboženskej neutrality štátu. Ďakujem.
35. schôdza NR SR - 4.deň - A. dopoludnia
Dátum: 2025-05-30
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

106. Ďakujem, pán predsedajúci. Tamara, ďakujem za tvoje vystúpenie. Ty si hovorila aj o tom takom istom kultúrnom rozmere, citovala si pána podpredsedu Danka, ako hovoril o tom, že nie sme národ hmyzu . A vo svojom vystúpení si veľmi pekne poukázala na množstvo rôznych príkladov, ako, ako sme aj národom hmyzu, pretože už dnes v rôznych podobách hmyz je prítomný v našich potravinách a konzumujeme ho. Ale pretože je piatok, ja si dovolím takú možno odľahčenú spomienku na detstvo, pretože to chápem ako, ako súčasť našej kultúry, a keď sme boli chlapci a niekoho sme prijímali do našej partie, tak súčasťou toho rituálu prijímania bolo, že musel zjesť živého chrústa. (Povedané so smiechom.) A to sa považovalo za... nie za slabosť, ale za hrdinstvo a... (povedané so smiechom) a boli sme, ako keby sme rástli s tým, že to patrí do našej kultúry, takže ja by som na to odpovedal aj v tomto zmysle, je to súčasť našej kultúry a týmto spôsobom sme aj národ hmyzu. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

86. Ďakujem, pán predsedajúci. Pán kolega Horecký, ďakujem za to, že ste upriamili pozornosť v tejto diskusii aj na to, ako celý tento nepodarený zákon postihne mimovládne organizácie, ktoré pomáhajú pri vzdelávaní. Je ich skutočne veľa a do školstva, ktoré štát naozaj zanedbáva finančne, to vidíme na mnohých príkladoch, ľudia aspoň takýmto spôsobom dodatočné zdroje v rôznych oblastiach, či už je to činnosť, alebo sú to prípadne aj nejaké investície do budov a tak ďalej. To, to je čosi nehorázne a tým je vlastne aj takáto práca ohrozená. Ale je tu ešte jeden aspekt, spomínam si vlastne na obdobie pred rokom ´89 a tu v diskusii to už zaznelo, že ďalším dôsledkom tohoto zákona bude to, že ten systém, ten rámec, ktorý pre mimovládne organizácie máme zabehnutý za posledných 30 rokov, systém, ktorý vlastne naučil občiansku spoločnosť transparentne hospodáriť s finančnými zdrojmi, je teraz ohrozený tým, že ľudí zase bude vytesňovať do nejakej pololegality alebo ilegality. Proste ja si spomínam, ako pred rokom ´89, keď som pôsobil ako evanjelický farár, tak my sme jednoducho nemohli s finančnými zdrojmi nakladať legálne, lebo štát si to neprial. Nedovoľoval nám, aby sme sa vyzbierali a urobili si niečo za tie vlastné peniaze. Všetko chcel mať pod kontrolou. Tak sa to robili v podstate ilegálne. A to je neželaný vedľajší dôsledok, ktorý tento zákon tiež prinesie. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

227. Ďakujem, pán predsedajúci. Pán Pročko, ja som si pri vašom vystúpení uvedomil jednu vec, ktorá je hrozná na tomto zákone. Predkladatelia tohto zákona totiž už teraz hovoria o tom, ako budú uplatňovať dvojaký meter a v tom vašom vystúpení ste celý rad takých príkladov kontrastných ukázali. Oni totiž pri, v tejto rozprave hovoria o tom, ako niektoré mimovládky sa vôbec nemusia báť, vám sa nič nestane, a iné mimovládky tu démonizujú, označujú ich za nejaké podvratné živly a teda tento zákon má byť akýmsi bičom pre, na tieto mimovládky. Tak to by ma skutočne zaujímalo, ako tento zákon bude táto vláda uplatňovať v praxi. Mne sa zdá, že už teraz naznačujú jeho predkladatelia, že pri niektorých mimovládkach budú privierať oči, tým sa nič nestane, a na niektoré budú veľmi prísni. Toto považujem za veľmi nebezpečné.
33. schôdza NR SR - 14.deň - B. popoludní
Dátum: 2025-04-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

189. Ďakujem, pán predsedajúci. Pani poslankyňa Kolíková hovorila vo svojom vystúpení aj o istom pokrytectve, ktoré sprevádza celý tento proces a tento návrh zákona. Ja by som chcel poukázať na jeden z týchto prípadov pokrytectva. Občianske združenie Slobodný vysielač, v ktorom predstavitelia koalície boli veľmi častými hosťami, ako sa hovorí, varení, pečení, tak toto občianske združenie dostalo otázku od iného občianskeho združenia Nadácie Zastavme korupciu a pýtali sa ich teda, či by mohli povedať, kto vlastne financuje toto občianske združenie Slobodný vysielač. A odpoveď Slobodného vysielača je zverejnená. Nie sme ochotní povedať vám, kto nás platí, pretože vy nemáte absolútne žiadne právo poznať mená našich darcov. A vysvetlili sme vám aj dôvod, prečo práve takým ako vy mená nikdy neprezradíme. Čiže tu sa krásne ukazuje to, ako teda ľudia, ktorí pomohli politickému víťazstvu tejto koalície, sú veľmi citliví na to, kto ich financuje. A to je v poriadku napokon, veď my tiež o tom hovoríme, ale tuná sa to krásne ukazuje, aké je to pokrytecké, to, čo vlastne táto vládna koalícia v tomto návrhu robí. Ďakujem.
39. schôdza NR SR - 15.deň - A. dopoludnia
Dátum: 2025-10-01
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Michal, vieš ono je to celé o tom, že či to škodí len 13 ročným, 14 ročným, 5 ročným, 18 ročným, ono tie energetické nápoje sú škodlivé pre celú populáciu, nie len pre mladých ľudí. Je dôležité teda aby sme zabránili tomu aby mladí ľudia používali tieto nápoje a ničili si zdravie. Ale dôležité je aj jedna vec, ktorou si ma inšpiroval, čo si tam rozprával. Že naozaj štát by mal regulovať predaj všetkých týchto škodlivých nápojov a to komplexne. Nie len pre mladých ľudí. Ďakujem
39. schôdza NR SR - 15.deň - A. dopoludnia
Dátum: 2025-10-01
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Je to obrovský biznis, obrovský. Každý mesiac nejaká firma príde s energetickým nápojom a čím je sladší, čím je chuťovo lákavejší a návykovejší, tak tým je pre tú firmu lepším biznisom. Oni nepozerajú na zdravie mladých ľudí a štát by mal regulovať takéto firmy a štát by mal naozaj zakázať a prikázať, kto môže kupovať, kto môže vyrábať a takým spôsobom ničiť zdravie mladých ľudí. Ja musím s tebou súhlasiť, že naozaj že aj mne to pripadá, že tá argumentácia je ako keby ju písala umelá inteligencia a vieme kto je pán Ferenčák, ten vie aj kto s kým, kedy, ako, aj zajtra, aj napozajtra, on je taký Vaľovej kamoš, veštec, oni sú takí... Danko, Andrej, podpredseda NR SR Skúste neosobne, nech sa páči. Pročko, Jozef, poslanec NR SR Dobre Andrejko, diky, ďakujem, prebral som vás? Dobre. Takže naozaj vieme, kto to je a je to celé o tom, že pomôcť tomuto celému môžeme jednoduchým spôsobom. Naozaj štát pristúpi k tejto regulácii zodpovedne a štát si zoberie na starosť a tvrdými ale naozaj tvrdými opatreniami zabezpečí, aby naše deti nemali obezitu, aby nemali srdcovo-cievne choroby, aby nemali vôbec žiadny prístup k takýmto energetickým nápojom, ale je tu aj tá osveta a ja musím povedať, že naozaj že tá osveta je zlá, na školách, v rodinách, aby sa tým deťom ukázalo, čo tie energetické nápoje robia.
39. schôdza NR SR - 14.deň - A. dopoludnia
Dátum: 2025-09-30
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. Hovoril si o cenách energií a naozaj k tomu chcem reagovať a na to chcem reagovať aj ja na teba. My sme mali na hospodárskom výbore pána Holjenčíka, predsedu Úradu pre reguláciu sieťových odvetví, a začal tam rozprávať o tom, že ako sú, ako stanovili ceny veľmi spravodlivé a tie ceny sú určené tak, že naozaj sú spravodlivé. A ja som sa spýtal, že aké sú to tie spravodlivé ceny energií. A on mi povedal, že no to sú také spravodlivé, ktoré sa určia. Mne skoro spadla sánka, spravodlivé ceny sú tie, ktoré sa určia. A kto to určuje? Fico? Pani ministerka? Kto určuje tú spravodlivosť na Slovensku? Holjenčík povedal, že spravodlivé ceny sú tie, ktoré sa určia. A takto si my tu žijeme. Určujú nám, čo je spravodlivé a čo je dobré. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. Mňa zaujala tá časť, kde ste hovorili o tom, ako oni narábajú s financiami. Viete, my máme dvaja spoločné naozaj máme podniky, v ktorých musíme ľudí živiť a oni sa vlastne živia svojou prácou a oni vytvárajú hodnoty. Ale ani jeden z našich ministrov nevytvára hodnoty. Oni míňajú peniaze, ktoré nevytvoria. Oni sú takí králi, ktorí rozhadzujú z tej spoločnej pokladnice a nevytvorili nikdy v živote nič. Im sa dobre rozhadzuje, im sa dobre dáva, ale nič nevytvárajú. A to je tá tragédia, pretože človek, ktorý nikdy nič nevytvoril, si neváži, neváži si financie a najhoršie je na tom to, že tie financie putujú tam, kde nemajú ísť a to sú ľudia, ktorí sú im zaviazaní, blízki. Takže ich narábanie s financiami je katastrofa, ľudí, ktorí nikdy nič nevytvorili.
39. schôdza NR SR - 11.deň - A. dopoludnia
Dátum: 2025-09-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

8. Ďakujem veľmi pekne. No ako, ja ako podnikateľ musím povedať, že ===== 8. Ďakujem veľmi pekne. No ako, ja ako podnikateľ musím povedať, že toto, čo predvádza ministerstvo hospodárstva a čo sa deje, tak to vôbec nie je pomoc, to je ďalšie zdieranie. Ale chcem narážať a chcem reagovať na vás, pán Galek. Povedali ste, že Matovič dal na volebnú korupciu 500 euro, ja si to vôbec nemyslím. Ja som s tým absolútne súhlasil, pretože je 40 % nevoličov a pritiahnuť ľudí a povedať im, že keď pôjdete voliť, tak dostanete príspevok, je legálne a je to podľa mňa lepšie, keď tie peniaze dostanú tí ľudia, ktorí pôjdu voliť, ako keď ich dostane nejaký oligarcha zo SMER-u alebo keď si ich rozdelia ministri v SMER-e. Keď za tie peniaze, ktoré by mali dostať ľudia, si nakúpia lietadlá za trojnásobné ceny a potom tie peniaze si rozdelia. Je to podľa mňa veľmi dobrý, majú to viaceré štáty, ktoré to robia, ktoré ľudí, ktorí chodia voliť, takto motivujú. A bola to motivácia, nebola to žiadna volebná korupcia, ostro sa vyhradzujem, mali to dostať všetci ľudia. To znamená, že volebná korupcia je vtedy, keď povie niekto, že poďte, voľte mňa. Pán Galek, a vy dobre viete, že to nebolo poďte voľte mňa, bolo to pre všetkých ľudí, ktorí mali ísť voliť a ja si myslím.... (Prerušenie vystúpenia predsedajúcim.)
39. schôdza NR SR - 10.deň - B. popoludní
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Kamaráti, moji podnikatelia obrovské dane, obrovské dane a tie dane dáte do spoločnej pokladnice a z tej spoločnej pokladnice vám Robert Fico nenažratými paprčami berie tie peniaze a dáva svojim ľuďom. Nie je to choré, keď Susko rozprával, keď Susko rozprával o nás, že my robíme samé skrátené legislatívne konania a teraz ten Susko robí samé skrátené legislatívne konania. Nie je choré, že Fico rozprával pred voľbami ... (Prerušenie vystúpenie predsedajúcim.) Dubéci, Martin, podpredseda NR SR Pán poslanec, len vás poprosím, že k tým pozmeňujúcim návrhom, ako bol som veľmi, len skúste plénu ozrejmiť, že ako to súvisí s pozmeňujúcimi návrhmi a bude to všetko v poriadku. Pročko, Jozef, poslanec NR SR To súvisí tak, lebo to dávajú tej vláde a zobrali ste mi čas. A to súvisí tak, že tej vláde dávajú Ficovi možnosť a ja hovorím o Ficovi. Takže ďakujem vám pekne pán Dubéci, trošku "zgašparievate", ale nevadí. Dáva mu možnosť Ficovi aby Fico rozhodoval. Takže milí moji priatelia a známi, ja verím, že vidíte čo sa deje. Ja verím, že vy všetci doma pri televíznych obrazovkách, pri počítačoch, pri mobilných telefónoch, vidíte čo sa tu deje. Ako nás táto vládna koalícia okráda každého jedného. Ako nám berú naše dane, ako nám zvyšujú poplatky, ako podnikateľov tlačia, zvyšujú im odvody a tieto peniaze, ktoré by naspäť mali vrátiť, naspäť vám, aby sa nám lepšie žilo, tak dávajú bohatým ľuďom ktorých nechcú zdaniť, ale z ktorých chcú mať výhody. (Potlesk.)
39. schôdza NR SR - 10.deň - B. popoludní
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Ja keď som videl ten obrázok, ako Šutaj Eštok je pri Pápežovi, tak som sa zamyslel, nad čím sa zamyslel Pápež? Som hlboko presvedčený, že Pápežovi ľudia rozprávajú, kto je Šutaj Eštok, že mu povedia, lebo má tam, ja osobne poznám ľudí zo Slovenska, ktorí sú veľmi blízko Pápeža, zase Viskupič ma vyrušuje. Dnes, všade kde sa pozrieš, Viskupič. Radšej zožeň toho Lacka Kamenického, s ktorým si sa tu kamarátil, nech ide sem. Myslím si, že naozaj Pápež má informácie o tom, kto je Šutaj Eštok. Tento metrosexuál, Boh i to odpustí, že som to povedal, lebo ja keď vidím jeho obleky, vypasované, bez ponožiek, keď príde vedľa Pápeža a postaví sa, tak mne to príde ako keby naozaj ten Pápež mu mal dať rozhrešenie a povedať mu: "Šutaj, Boh ti odpustí, ale spamätaj sa! Prestaň kradnúť, prestaň kšeftovať, Šutaj! Veď ja viem, že cítiš spravodlivosť, viem, že božie mlyny melú, ty vieš tiež. Ja ťa poprosím, Šutaj, zmeň sa!". Viete čo sa stane? A to neuveríte, Šutaj sa vráti na Slovensko a bude kšeftovať ďalej. Ale pôjde zase k Pápežovi, zase sa postaví, urobí si populistickú fotku a Pápež mu povie: "Neboj sa, Boh ti odpustí!".
39. schôdza NR SR - 10.deň - B. popoludní
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, musím povedať, že naozaj tento návrh, ktorý predniesli poslanci strany Vidieka, je len dôkaz toho, že naša strana a vláda pod vedením jediného múdreho a krásneho Roberta Fica robí všetko preto, aby každému dala niečo. Strane Vidieka a Huliakovi dá teraz možnosť kšeftovať takýmto spôsobom a hulino, pardon, pán Huliak zase zabezpečí, že sa neprevráti zo stoličky, ale že bude hlasovať a jeho štyria členovia budú hlasovať tak, ako chce Robert Fico. Perfektne ste to pomenovali, pán Čaučík, a naozaj ste ukázali na faktoch, ako ide v čase konsolidácie strana Vidieka rabovať Slovensko. Zmeniť pevné sadzby na to, že si Fico rozhodne, čo chce, tak toto sme mali v bývalom režime, kedy si naozaj rozhodovali komunisti, ako oni chceli a čo chceli. Nikoho sa nepýtali. A to sa deje aj tu, aj počas tohoto rokovania. Komunisti bývalí si rozhodujú, ako oni chcú. Robert Fico zavelí, no a jeho poslanci schvália to, čo chce Robert Fico. Ja si neviem predstaviť život v krajine, v ktorej sú ľudia šťastní z toho, že im vládne diktátor. Mali sme to do 89. roku a máme to aj teraz. Máme teraz diktátora, ktorý diktuje, ako máte žiť, čo máte robiť a ako máte, ako sa máte správať. Toto, čo predložili poslanci Lupták a Malatinec, je...
39. schôdza NR SR - 10.deň - B. popoludní
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem, ďakujem veľmi pekne. No hovoril si, že sa tu niečo bude diať. Tak už prišiel predseda parlamentu pán Raši, už sa tu zoradili, takže niečo sa bude diať. My vieme čo sa bude diať. Idú nás zarezať, pretože je zase prihlásených veľa poslancov Národnej rady, ktorí majú chuť vyjadriť sa k tomuto ožobračovaniu, k tomuto zlodejstvu. Majú chuť sa vyjadriť k tomu, že každý jeden Slovák doplatí na Ficove zlodejiny. Každý jeden Slovák doplatí na to čo tu robia. Nemuselo by sa konsolidovať kedy títo naši poslanci koaliční naozaj robili to, na čo prisahali. Načo ste prisahali a nie to, že budete ochraňovať kšefty, že dovolíte, dovolíte aby sa tu diali veci. Len taká maličkosť, že pani Šimkovičová si ide za 16 tisíc, 16 tisíc, preboha, veď to rodinný rozpočet človeka ktorý robí, poctivo robí takto za rok, za rok zarobí človek. A ona si ide a vám je to jedno milí koaliční poslanci, vám je to jedno. Prisahali, že budete Slovensku a Slovákom pomáhať. A čo idete robiť, idete ich ožobračiť. Im zoberiete peniaze, ale bohatým nie, bohatým nie. A prečo bohatým nie? No pretože ten váš veľký vodca príde za bohatými a povie, počúvajte, ja som vám nechal 100 miliónikov, ide kampaň, koľko mi dáte. Viete, taký obrázok som videl, "Ficošíka", ktorý je tam napísané, že chudobným berie a bohatým dáva. A ja verím, že vy slovenskí občania mu to spočítate vo voľbách a určite zlodeji a kšeftári pôjdu tam kde majú byť. (Potlesk.)
39. schôdza NR SR - 10.deň - B. popoludní
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No spýtal si sa, prečo vláda nezdaňuje alebo nejde zdaniť miliardárov. Tak taký príbeh ti poviem, že predstav si miliardára, ktorý má veľmi veľa peňazí a príde za ním politik a povie mu, počúvaj, my sme ťa nezdanili, ale ty mi teraz dáš z tých stoviek miliónov, čo si, čo sme ti ušetrili, tak ty mi dáš na kampaň. A budeme ti zase vyhovovať vo všetkom. Dobre. Teraz zaznelo z tej druhej strany, že intuícia. No to je pravda. Prečo ich nejdú zdaniť. Už pán Karas v rozhovore, a to tretíkrát už spomínam a stále to budem spomínať, keď sa ho spytovali, že prečo nejdú zdaniť bohatých ľudí, tak začal koktať a breptať, že nabudúce možno by sme ich zdanili. A ja sa pýtam kolegov tuná, čo tu sedia, prečo nejdete zdaniť bohatých ľudí? Prečo nepoviete tomu vášmu Ficovi, že Fico, počúvaj, veď ty zdieraš chudobných ľudí a prečo nejdeš zdaniť bohatých? A držíte pusy a stláčate tlačítka, ako vám Fico povie. Vy naozaj nevidíte, že bohatí ľudia tu na Slovensku majú raj?! A chudobných ľudí zdierate? Vám nie je hanba, milí kolegovia poslanci?! Potom sa tu vyškŕňate, keď povieme, že prečo nejdú zdaniť?! Vám nie je hanba, že zdaňujete len chudobných ľudí a bohatým dávate? Vy naozaj nemáte rodiny, nemáte príbuzných, ktorí strádajú?! To vám stojí naozaj za to, že tým bohatým oligarchom napcháte do gágora a potom dá vašim mecenášom, teda tí mecenáši dajú vašim politickým lídrom peniaze?! Nie je vám to hanba?!
39. schôdza NR SR - 10.deň - A. dopoludnia
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No musím povedať, že naozaj stáva sa už naozaj ako pravidlom, že Kamenický, pán minister Kamenický namiesto toho, aby ťa pozorne počúval vyrušuje. Najprv tu bol s pánom Richterom, potom sa pripojil pán Danko a teraz si sadol k pánovi Dankovi a celý čas ťa vyrušovali počas tvojej rozpravy. Aspoň keby tam tichúčko sedel a počúval a tváril sa, že počúva, to by bolo také normálne. Ale idú meniť rokovací poriadok, tak dúfam, že zavedú aj to, že predsedajúci má počúvať a nie sa vybavovať a hundrať a rušiť. Povedal si, že Migaľ kritizuje Šimkovičovú, Pellegriniho a celú vládu. A spýtal si sa pána ministra, že čo na to hovorí. No on na to nehovorí nič. To totižto, keď sa tu stretnú, tak oni sa tu objímajú, hrajú divadlo a v zákulisí si robia zle, lenže jeden druhého kryjú, pretože každý jeden z nich tie peniaze míňa. Vládne lietadlo letelo do USA, Pellegrini tam letel a Šimkovičová išla za 16 tisíc. Oni nemajú kožu na tvári. Oni naozaj od ľudí chcú, aby šetrili, aby ľudia sa skladali na tieto ich zábavky. To je strašné. To je, naozaj tí ľudia si robia zo Slovákov srandu. Oni majú, jak to povedal kedysi pán Paška, že vyhraj voľby, môžeš všetko, ako povedal jeden nemenovaný a vysokopostavený oligarcha. Volič je pre nich h... a veď vieme čo. Mne sa tvoje vystúpenie veľmi páčilo. Naozaj dnes tu chválili poslancov, že ako vystupujú, ale mne sa páči tvoja človečina, mne sa páči ako to ty podávaš, mne sa páči tá energia, ktorú máš a musím povedať, že počas tvojho vystúpenia pán minister Kamenický naozaj ako tváril sa, že on to nepočúva, že on nevidí, že Šimkovičová a ďalší ministri míňajú peniaze. On to vôbec nevidí, ale vie to veľmi dobre, Mišo.
39. schôdza NR SR - 10.deň - A. dopoludnia
Dátum: 2025-09-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Rasťo povedal si, že minister Kamenický nedostáva info z ministerstiev, no a hneď si to aj odôvodnil, pretože ministrom sa míňať páči. Úplne úžasný príklad je pán minister Huliak, ktorý ukradol ministerstvo Andrejovi Dankovi a ten si robí politickú kampaň z ušetrených peňazí a z peňazí, ktoré by mal rozdeľovať spravodlivo. A ako ich rozdeľuje? Tak len pár príkladov. 5000 Aeroklub Očová, 15 000 pre Očovú, 6500 pre Očovú, 15 000 pre Očovú, 15 000 pre eseročku Carter, za ktorou je manažér Atila Végha, 4950 zase do Očovej, 4000 pivnička Podpoľanie, 10 000 pre súbor, ktorý vedie Malatinec, 7000 obec Korytárky, odkiaľ je znova Malatinec, no oni si robia politickú kampaň za ušetrené peniaze, ale čo je na tom to najkrajšie je, že vlastne ten ich vnútorný boj, ktorý tam oni vedú. Veď v 2021 povedal Huliak, že Fico je najhorší zločinec na svete a kto uverí Ficovi si nezaslúži lepší život. A Fico povedal o Huliakovi, že to je vydierač, odporný, nechutný vydierač a on s ním nemá čo rokovať. Vydierač Huliak je teraz ministrom a míňa naše ušetrené peniaze na svoju politickú kampaň a najodpornejší človek na svete Fico, podľa Huliaka, mu teraz šéfuje. Peniaze nieže krivia charaktery, ale peniaze robia z našich politických guru politických diablov.